Á þessu herrans ári 2019 er Eldstó Art Café á Hvolsvelli 15 ára og að því tilefni verður sunnudaginn 18. ágúst veittur 15% afsláttur af völdum réttum og drykkjum þann dag . Eins mun hljómsveitin REMEDÍA koma saman og spila fyrir gesti það kvöld . Ef vel viðrar munu þau bregða sér út til að skemmta gestum á nýju veröndinni . „ Það hefur verið margt um manninn hjá Eldstó í sumar . Það hefur glatt okkur mikið hversu margir Íslendingar hafa heimsótt okkur , en það virðist sem landinn ferðist heima í sumar , enda veðurblíðan leikið við okkur . Leirmunirnir í Eldstó hafa líka vakið athygli og nú mun gestum gefast kostur að hitta listamennina á bak við verkin , en þau verða á staðnum , alla vega svona af og til yfir daginn , “ segir G. Helga Ingadóttir hjá Eldstó Art Café á Hvolsvelli . REMEDÍU skipa þeir Sigurgeir Sigmundsson gítarleikari og Jón Ólafsson bassaleikari , báðir vel þekktir og frábærir hljóðfæraleikarar , sem og G. Helga Ingadóttir söngkona . Magdalena Eldey Þórsdóttir mun einnig koma og taka nokkur lög með REMEDÍU af sinni alkunnu snilld . „ Við vonumst til að sem flestir sjái sér fært að koma og fagna þessum tímamótum með okkur í Eldstó Art Café , “ Segir Helga .